1992D0164 — DA — 08.02.1996 — 002.001

Dette dokument er et dokumentationsredskab, og institutionerne påtager sig intet ansvar herfor

om bemyndigelse af Portugal til at beregne grundlaget for Fællesskabernes momsindtægter på basis af statistiske oplysninger hidrørende fra det år, der ligger længere tilbage end det næstsidste år, at undlade at tage hensyn til visse transaktioner og, for andre transaktioners vedkommende, at foretage en tilnærmelsesvis vurdering

Ændret ved:

▼B

KOMMISSIONENS BESLUTNING

af 25. februar 1992

om bemyndigelse af Portugal til at beregne grundlaget for Fællesskabernes momsindtægter på basis af statistiske oplysninger hidrørende fra det år, der ligger længere tilbage end det næstsidste år, at undlade at tage hensyn til visse transaktioner og, for andre transaktioners vedkommende, at foretage en tilnærmelsesvis vurdering

(Kun den portugisiske udgave er autentisk)

(92/164/EØF, Euratom)

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Tratakten om Oprettelse af Det Europæiske Økonomiske Atomenergifællesskab,

under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften ( 1 ), særlig artikel 13, og

ud fra følgende betragtninger:

I henhold til artikel 28, stk. 3, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — det fælles merværdiafgiftssystem: ensartet beregningsgrundlag ( 2 ), i det følgende benævnt »sjette direktiv«, kan medlemsstaterne fortsat anse visse transaktioner for afgiftsfri eller afgiftspligtige, og disse transaktioner skal tages i betragtning ved fastlæggelsen af grundlaget for momsindtægterne;

med henblik på gennemførelsen af bestemmelserne i artikel 28, stk. 3, i sjette direktiv, kan Portugal i henhold til stk. 3, litra b), i sektion IV, beskatning, i bilag XXXII til traktaten om Den Portugisiske Republiks tiltrædelse af Det Europæiske Fællesskab ( 3 )fritage visse transaktioner, der er opregnet i bilag F i sjette direktiv;

Portugal er ikke i stand til for så vidt angår fordelingen af transaktionerne efter statistisk kategori at benytte endelige oplysninger fra nationalregnskaberne vedrørende det næstsidste år forud for det budgetår, for hvilket grundlaget for momsindtægterne beregnes; Portugal bør derfor bemyndiges til at benytte nationalregnskaberne vedrørende andre år forud for dette næstsidste år;

en nøjagtig beregning af momsgrundlaget for en kategori i af transaktioner, der er omhandlet i bilag F i sjette momsdirektiv, vil medføre administrative byrder, som er urimelige i forhold til de pågældende transaktioners i øvrigt ringe indvirkning på grundlaget for Portugals momsindtægter; denne medlemsstat bør derfor bemyndiges til at beregne grundlaget for momsindtægterne uden hensyntagen til disse transaktioner;

Portugal er i stand til at beregne grundlaget for momsindtægterne på basis af en tilnærmelsesvis vurdering af momsgrundlaget for fire kategorier af transaktioner, som er opregnet i bilag F til sjette direktiv, og denne medlemsstat bør derfor bemyndiges til at beregne grundlaget for momsindtægterne på basis af en tilnærmelsesvis vurdering af momsgrundlaget for disse transaktioner;

Det Rådgivende Udvalg for Egne Indtægter har godkendt den rapport, der indeholder udvalgsmedlemmernes udtalelser om nærværende beslutning —

VEDTAGET FØLGENDE BESLUTNING: